Zavod za odprto družbo - Slovenija od 1992 do 2000 

(povzetek dejavnosti in dosežkov) 


• od leta 1992 do 2000 je George Soros za dejavnosti Zavoda za odprto družbo - 
Slovenija (Open Society Institute - Slovenia) namenil več kakor 25 milijonov 
ameriških dolarjev 

• ta finančna sredstva so bila na podlagi javnih razpisov porabljena za financiranje 
projektov in dejavnosti v izobraževanju, civilni družbi, umetnosti in kulturi, 
medijih, javnem zdravstvu, otroških in mladinskih programih, sodelovanju v 
Vzhodni Evropi itn. 


Izobraževanje 

• v vzgoji in izobraževanju je Zavod za odprto družbo - Slovenija od leta 1995 naprej 
financiral obsežni program Korak za korakom, ki promovira inovativne vzgojne in 
učne metode in ga izvajajo v več kakor 160 oddelkih v 36 vrtcih in v 49 oddelkih 
v 20 osnovnih šolah v Sloveniji; v okviru tega programa se je strokovnega 
usposabljanja, seminarjev in delavnic udeležilo več kakor 2000 vzgojiteljic in 
učiteljic 

• več kakor 100 dijakov iz Slovenije je sodelovalo v mednarodni izmenjavi in 

gostovalo na gimnazijah in kolidžih v Veliki Britaniji in ZDA, njihovi obiski so trajali 
od enega semestra do enega leta; 

• več kakor 500 dijaških skupin, mladinskih časopisov in organizacij, ki izvajajo 
programe za mladino, je dobilo donacijo za obšolske dejavnosti 

• debatni krožki, v katerih dijaki in študentje pridobivajo veščine korektnega in 
nekonfliktnega komuniciranja, so bili ustanovljeni v 26 osnovnih in srednjih šolah 
in na obeh univerzah v Sloveniji; hkrati so bili organizirani številni seminarji za 
mentorje ter regijska in meddržavna debatna srečanja, na katerih je sodelovalo več 
sto učencev in učiteljev iz Slovenije 

• v sodelovanju z univerzami v tujini (Cambridge, Oxford, Virtual University, Bard 
College, Montana, VVashington itn.) je približno 50 študentov iz Slovenije dobilo 
štipendijo za brezplačen študij na teh univerzah 

• 66 študentom iz Slovenije je bil omogočen brezplačen podiplomski študij 
humanistike in družbenih ved na Srednjeevropski univerzi v Budimpešti, več 
kakor 50 študentov iz Slovenije se je na Srednjeevropski univerzi udeležilo poletnih 
seminarjev 

• Zavod za odprto družbo - Slovenija in HESP, Program pomoči visokemu šolstvu 
OSI Budimpešta, sta sofinancirala dejavnosti nekaterih fakultet in inštitutov na 
področju družboslovja in humanistike (npr. ISH - Fakulteta za podiplomski 
humanistični študij, AGRFT, Fakulteta za arhitekturo, Inštitut za narodnostna 
vprašanja, Pedagoška fakulteta v Mariboru itn.) 

• 45 slovenskih raziskovalcev je dobilo donacije v skupnem znesku 320.000 
ameriških dolarjev za raziskave v družbenih vedah in humanistiki 

Mednarodne izmenjave 

• približno 1000 univerzitetnih profesorjev, znanstvenikov, raziskovalcev, 
kulturnih delavcev, umetnikov, predstavnikov civilnodružbenih gibanj in študentov iz 
Slovenije je s potovalnimi štipendijami Zavoda za odprto družbo - Slovenija 
sodelovalo na mednarodnih konferencah in strokovnih srečanjih v tujini 

• v okviru programov East-East in Cultural Link je bila omogočena udeležba več 
kakor 1000 tujim znanstvenikom, kulturnim ustvarjalcem, predstavnikom 
civilnodružbenih gibanj in študentom na strokovnih srečanjih in kulturnih prireditvah 
v Sloveniji 



Založništvo 


• omogočen je bil tisk in/ali prevod okrog 200 knjig družboslovne in humanistične 
literature ter sofinancirano izhajanje kulturnih revij (ČKZ, Emzin, Maska, Muska, 
Lesbo, Revolver, Dialogi, Annales, Revija 2000, Stripburger itn.) 

• približno 20.000 knjig slovenskih nepridobitnih založb je Zavod za odprto družbo - 
Slovenija podaril 60 splošnoizobraževalnim knjižnicam v Sloveniji 

Mediji 

• sofinancirana so študentska občila (Radio Študent, MARŠ, Zofa) 

• opravljene so bile raziskave slovenskega medijskega prostora in medijskih 
praks, in sicer privatizacije medijev v Sloveniji, govorice sovraštva, poročanja o 
volitvah, tabloidizacije televizijskih poročil, poročanja o beguncih in Romih itn. 

• približno 100 novinarjev iz Slovenije je dobilo donacije za študijske obiske v tujih 
medijskih hišah, izvedbo novinarskih projektov v tujini in udeležbo na strokovnih 
srečanjih in seminarjih 

• podobno število tujih novinarjev je v okviru novinarskih večerov in programa 
gostujočih novinarjev gostovalo v medijskih hišah v Sloveniji oz. se udeležilo javnih 
pogovorov in omizij v Sloveniji 

• več kakor 30 novinarjev, univerzitetnih profesorjev, raziskovalcev in študentov redno 
sodeluje in soustvarja projekt Media Watch, ki je namenjen spremljanju in 
proučevanju medijskega prostora in medijskih praks v Sloveniji ter v ta namen 
objavlja bilten Medijska preža in knjižno edicijo Media VVatch ter organizira omizja in 
javne pogovore 

Internet 

• v okviru v program računalniškega opismenjevanja, ki so ga razvili Arnes, 
Zavod za odprto družbo - Slovenija in Zavod za šolstvo, je bila kupljena računalniška 
oprema približno 30 osnovnim in srednjim šolam v Sloveniji, da bi se lahko priključile 
na internet 

• leta 1995 je bila ustanovljena Ljudmila, ljubljanski digitalni medijski labarotorij, kjer 
je usposobljen strežnik, ki omogoča uporabo elektronskega poštnega naslova in 
postavitev spletnih strani na internetu za več kakor 300 nevladnih in 
nepridobitnih organizacij, kulturno-umetniških skupin, študentskih in dijaških 
skupin, aktivistov in umetnikov 

• s sredstvi Zavoda za odprto družbo - Slovenija je bila 55 nevladnim 
organizacijam kupljena oprema za klicni dostop do interneta in so bili 
organizirani izobraževalni seminarji in delavnice za uporabnike interneta 

Civilna družba 

• Zavod za odprto družbo - Slovenija je financiral več kakor 500 civilnodružbenih 
projektov in akcij, ki so jih organizirale naravovarstvene organizacije, organizacije 
za človekove pravice, društva za prostovoljno delo, društva etničnih manjšin, ženske 
skupine, študentska društva, združenja istospolno usmerjenih posameznikov, 
združenja uporabnikov psihiatričnih storitev, društva proti spolni zlorabi otrok in 
nasilju nad ženskami, društva za pomoč zasvojenim, mladinski centri itn. 

• na pobudo Zavoda za odprto družbo - Slovenija in z njim je šest nevladnih 
organizacij soustanovilo Pravno-informacijski center (PIC), ki zagotavlja 
brezplačno pravno pomoč in svetovanje nevladnim in nepridobitnim organizacijam in 
posameznikom 

• v sodelovanju z lokalnimi skupnostmi sta bili ustanovljeni Kibla v Mariboru in Pina v 
Kopru - mladinska, kulturna in multimedijska centra v dveh regionalnih središčih v 
Sloveniji 



Humanitarna pomoč 


• med vojno v nekdanji Jugoslaviji je bilo v okviru programa humanitarne pomoči več 
kakor milijon ameriških dolarjev namenjenih za izobraževanje, psihosocialno in 
pravno pomoč in kulturne dejavnosti beguncev v Sloveniji; več kakor 1000 
begunskih otrok je dobilo denarno pomoč za šolanje; cela generacija približno 140 
študentov beguncev iz Bosne in Hercegovine je dobivalo redno štipendijo med 
študijem v Sloveniji 

Javno zdravstvo 

• več kakor 120 mladih zdravnikov iz Slovenije je s pomočjo Zavoda za odprto 
družbo - Slovenija sodelovalo na seminarjih z raznih področij medicine v 
Salzburgu 

• s podporo Zavoda za odprto družbo - Slovenija je oddelek za nevrologijo 

mariborske bolnišnice prevzel novi protokol zdravljenja hudih poškodb glave, 

ki ga je razvila ameriška Brain Trauma Foundation in ki prinaša bistveno izboljšanje 
rezultatov zdravljenja 

• Zavod za odprto družbo - Slovenija je prispeval k razvoju inovativnih projektov v 
geriatriji in gerontologiji in spodbudil proces vključevanja tega področja v redni 
študijski program Univerze v Ljubljani 

Kultura in umetnost 

• Zavod za odprto družbo - Slovenija je vsako leto finančno podprl do petdeset 
inovativnih umetniških in kulturnih projektov in programov v scenskih in 
vizualnih umetnostih in glasbi in interdisciplinarne projekte ter številnim 
mladim umetnikom omogočil izvedbo prvih projektov (in k sofinanciranju 
vzpodbudil Ministrstvo za kulturo RS) 

• približno 150 samostojnih ustvarjalcev na področju kulture in umetnosti je dobilo 
potovalne štipendije za aktivno udeležbo na umetniških prireditvah in strokovnih 
srečanjih 

• neformalne umetniške skupine, društva in zavodi za umetniško dejavnost so 

dobili dotacije za neprogramske stroške delovanja (mladinski in kulturni centri v 
Ilirski Bistrici, Kanalu, Kopru, Krškem, Idriji, Izoli, Ljubljani, Mariboru, Šempetru, 
Železnikih itn.) 

• dotacije Zavoda za odprto družbo - Slovenija so dobili številni mednarodni 
programi in festivali kulturnih in civilnodružbenih iniciativ širom po Sloveniji 

("Ex Ponto", "Break 21", "Festival gay in lezbičnega filma", "Mesto žensk", 
interdisciplinarni festivali na Metelkovi, festival "No Border Jam" v Mariboru, "Hoška 
prebuja", "Kontrada" v Kanalu itn.) 

• Zavod za odprto družbo - Slovenija je vzpostavil in tri leta organiziral mednarodno 
šolo filmske pripovedi "Pokaži jezik", zagotavljal je sredstva za zagon in redni 
potek programa "D-Days" v Slovenski kinoteki in financiral pilotski projekt 
"Mreža za mobilnost teatra" (model distribucije neinstitucionalne gledališke 
produkcije v manjše kraje Slovenije in v sosednje dežele) v izvedbi zavoda Museum 

• leta 1993 ustanovljeni Sorosov center za sodobne umetnosti (SCCA) je 
sofinanciral 180 umetniških projektov v skupnem znesku 360.000 ameriških 
dolarjev; poleg dotacijskih dejavnosti je izvajal vrsto nacionalnih, regijskih in lastnih 
programov (mdr. tečaj za kustose sodobne umetnosti Svet umetnosti); razstave in 
projekti SCCA (Urbanaria, Medij v mediju) so bili namenjeni predstavljanju 
sodobne umetnostne produkcije 


Vir: letna poročila Zavoda za odprto družbo - Slovenija od 1992 do 2000 



